
МИНИСТЕРСТВО НА ОКОЛНАТА СРЕДА И ВОДИТЕ

        
РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА

Приети сигнали по „Зеления телефон”, „дежурния телефон“ и електронна поща в РИОСВ - Враца за 

ЮНИ 2026 година 
	№
	Дата
	Постъпил сигнал
	Сигнал
	Отговорна институция
	Предприети действия

	1.
	04.06.2026 г.

	Сигнал, постъпил на телефон на директора на РИОСВ-Враца 
	Сигнал, постъпил на телефон на директора на РИОСВ-Враца относно задимяване в района на ТЕЦ – Градска на „Топлофикация – Враца“ АД
	РИОСВ-Враца
	За посочения период котела на ТЕЦ – Градска и този на ОЦ – Младост на гориво биомаса (слънчогледова люспа) не са работили.

По данни от Автоматична измервателна станция „ЖП Гара”- Враца, за периода от 01.06 до 05.06 няма регистрирани превишения на концентрации на контролираните показатели влияещи върху качеството на атмосферния въздух на гр. Враца: фини прахови частици (ФПЧ10), серен диоксид, азотен диоксид, въглероден оксид и озон не са установени превишения на допустимите норми. 



	2.
	05.06.2026 г.
	Сигнал, постъпил на „зелен“ телефон на РИОСВ-Враца  
	Сигнал, постъпил на „зелен“ телефон на РИОСВ-Враца  за замърсяване с отпадъци в землището на с. Люти брод, по пътя за стара каменна кариера
	Община Мездра
	От експерти на РИОСВ-Враца е извършена проверка на място, при която е констатирано следното:
От дясната страна на асфалтирания път, водещ към кариерата, на около 500 м. от пътя за София, на две места има налични  смесени битови и строителни отпадъци. 

На основание чл. 19, ал. 3, т. 15 от Закон за управлeние на отпадъците, сигналът е изпратен до община Мездра, за почистване на гореописаните замърсявания.



	3.

 
	09.06.2026 г.
	Сигнал, постъпил на телефон на директора на РИОСВ-Враца
	Сигнал, постъпил на телефон на директора на РИОСВ-Враца за наличие на умряла риба в река Лева при моста за кв. Бистрец
	РИОСВ-Враца
	Своевременно е сформиран екип от експерти на РИОСВ-Враца и Регионална лаборатория – Враца /РЛ-Враца/ към Изпълнителна агенция по околна среда, който в присъствието на експерт от община Враца, извърши проверка на място. Извършен е обход на речното корито от моста на реката преди кв. Бистрец до „Железния Мост“. Констатирано е следното:

В река Лева, на моста преди квартал Бистрец с координати N 43⁰13ʹ30.7ʺ E 23⁰31ʹ20.9ʺ не се забелязват екземпляри на умряла риба. Реката е с нормален отток, в добро визуално състояние и без видими следи от замърсяване. Взети са водни проби за анализ от РЛ-Враца. В река Лева след квартал Бистрец на място с координати N 43º13ʹ52.1ʺ E 23º30ʹ25.3ʺ отново не се наблюдава наличие на умряла риба. Органолептично не се усеща характерна миризма и не се констатират следи от замърсяване. Реката е видимо бистра. Забелязват се пасажи живи екземпляри дребни риби. Взети са водни проби за анализ от РЛ-Враца. 
При извършения оглед не бяха установени видими следи от замърсяване или необичайни миризми, индикиращи влошено качество на водния обект. В момента на проверката не се констатира наличие на умряла риба в река Лева в района около кв. Бистрец, гр. Враца.  

Измерени показателите pH; разтворен кислород, температура и електропроводимост показват, че реката отговаря на нормите, съгласно Наредба № Н-4/14.09.2012 г. за характеризиране на повърхностни води и е в добро екологично състояние за този тип реки по тези показатели.



	4.
	09.06.2026 г.
	Сигнал, постъпил на „зелен“ телефон на РИОСВ-Враца  
	Сигнал, постъпил на „зелен“ телефон на РИОСВ-Враца  за изхвърлени строителни отпадъци в Природен парк „Врачански Балкан“ на около километър след хижа „Горския дом“, посока хижа „Пършевица“
	РИОСВ-Враца
	От експерти на РИОСВ-Враца е извършена проверка на място, при която е констатирано следното:

На терен от дясно на пътя за хижа „Пършевица“ си извършва реконструкция на стара овцеферма. На асфалтирана площадка срещу строителния обект има складирани строителни отпадъци, разделени по видове. 
След приключване на строителните дейности, отпадъците ще бъдат събрани и извозени, а площадката ще бъде почистена.




	5.
	12.06.2026 г.
	Сигнал, постъпил на „дежурен“ телефон на РИОСВ-Враца  от дежурен координатор на тел.112
	Сигнал, постъпил на „дежурен“ телефон на РИОСВ-Враца  от дежурен координатор на тел.112 за изхвърляне на чували с отпадъци в язовир Върбешница 

	Кметство с. Върбешница
	От кмета на с. Върбешница, съвместно с районния полицай е установена самоличността на нарушителя и му е съставен Акт за установяване на административно нарушение.


	6.
	14.06.2026 г.
	Сигнал, постъпил на „дежурен“ на РИОСВ-Враца  от тел.112
	Сигнал, постъпил на „дежурен“ на РИОСВ-Враца  от тел.112 за нерегламентирано изгаряне на гуми в с. Гложене, общ. Козлодуй
	Община Козлодуй
РД ПБЗН
	За сигнала са уведомени РД ПБЗН и горенето своевременно е овладяно.

	7.
	17.06.2026 г.
	Сигнал, постъпил на електронна поща на РИОСВ-Враца
	Сигнал, постъпил на електронна поща на РИОСВ-Враца за нехуманно отношение към кенгуру, отглеждано в хотелски комплекс „Чайка“, гр. Враца
	РИОСВ-Враца
	От изложеното в сигнала е видно, че същият касае условията на отглеждане и полаганите грижи за животното. Съгласно действащото законодателство, контролът върху здравословното състояние на животните, полаганите грижи за тях, както и условията, при които се отглеждат, е от компетентността на Българската агенция по безопасност на храните, чрез Областна дирекция по безопасност на храните (ОДБХ) – Враца.

След постъпване на сигнала, РИОСВ – Враца своевременно уведоми ОДБХ – Враца за изложените в него обстоятелства с оглед предприемане на действия по компетентност. По информация на ОДБХ – Враца е извършена проверка на място.



	8.
	17.06.2026 г.
	Сигнал, постъпил на „зелен“ телефон на РИОСВ-Враца  от дежурен координатор на тел.112
	Сигнал, постъпил на „зелен“ телефон на РИОСВ-Враца  от дежурен координатор на тел.112 за паднало щъркелче от гнездо в гр. Мездра
	РИОСВ-Враца
	Щъркелчето е прибрано от сигналоподателя до пристигане на експерти от РИОСВ-Враца.
Състоянието на птицата се е влошило и тя е починала.

	9.
	26.06.2026 г.
	Сигнал, постъпил на „дежурен“ телефон на РИОСВ-Враца
	Сигнал, постъпил на „дежурен“ телефон на РИОСВ-Враца намерена птица с ранено крило 
	РИОСВ-Враца
	Констатирано е, че птицата е Домашна кукумявка и е с ранено крило.
Птицата е прибрана и е транспортирана за лечение в спасителен център за диви животни „Зелени Балкани“,  Стара Загора

	10.
	26.06.2026 г.
	Сигнал, постъпил на „зелен“ телефон на РИОСВ-Враца
	Сигнал, постъпил на „зелен“ телефон на РИОСВ-Враца за намерен в района на Искърското дефиле ранен гарван
	РИОСВ-Враца
	Птицата е прибрана и е транспортирана за лечение в спасителен център за диви животни „Зелени Балкани“,  Стара Загора

	11.
	29.06.2026 г.
	Сигнал, постъпил на „дежурен“ телефон на РИОСВ-Враца от дежурен координатор на тел. 112
	Сигнал, постъпил на „дежурен“ телефон на РИОСВ-Враца от дежурен координатор на тел. 112 за запалено сметище в с. Бърдарски геран
	РД ПБЗН
	От отговорните институции, с участието на местни земеделски производители са предприети своевременни действия и пожарът е потушен.

	12.
	29.06.2026 г.
	Сигнал, постъпил на директорски телефон на РИОСВ-Враца
	Сигнал, постъпил на директорски телефон на РИОСВ-Враца относно периодично горене на отпадъци в с. Алтимир
	Община Бяла Слатина
Кметство с. Алтимир
	На основание чл. 19, ал. 3, т. 15 от Закон за управлeние на отпадъците сигналът е изпратен до кмета на с. Алтимир, общ. Бяла Слатина за предприемане на действия по предотвратяване на нерегламентираното изхвърляне на отпадъци, както и недопускане на паленето им.

	гр. Враца 3000, ул. ”Екзарх Йосиф” № 81

тел/факс: (+35992) 629211; riosv-vr@riosv-vr.com

